AlexejDobrolubov/national_council_slovak_2010 huggingface dataset:
22. schôdza NR SR - 4.deň - A. dopoludnia
Dátum: 2024-10-25
Poslanec: Kéry, Marián (SMER - SD)
Druh vystúpenia: Vystúpenie s faktickou poznámkou

82. Pani poslankyňa Kolíková, ja som presvedčený, že vy nie ste tá správna persóna, ktorá môže moralizovať o právnom štáte a morálke. Do čela špeciálnej prokuratúry ste postavili v rozpore so všetkým, čo dovtedy platilo, právoplatne odsúdeného bývalého politika. Do čela Špecializovaného trestného súdu ste postavili sudcu, dokážem povedať, že recidivistu, ktorého dvakrát chytili za volantom pod vplyvom alkoholu, a za generálneho prokurátora ste chceli navrhnúť bitkára, ktorý na parkovisku vulgárne nadával a fyzicky útočil na kolegu sudcu, a z týchto ľudí ste urobili nadľudí a chceli ste ich nechať rozhodovať o osudoch iných ľudí. Druhá vec. Ja prvýkrát verejne teda z vašej strany počujem, že vám je ľúto tých tragických úmrtí, ktoré sa stali. Ale súhlasím s mojím predrečníkom pánom poslancov Zahorčákom, že ja si tiež veľmi dobre pamätám na pár dní po tom, čo zomrel vo väzbe za záhadných okolností pán generál Lučanský, že ste vystupovali v seriáli, ktorý, poviem, je určený pre menej náročného diváka, a povedali ste, že generál Lučanský nebol žiadny Palach. Ja som bol veľmi šokovaný, prekvapený, pretože ste mali brať ohľad ale aspoň na rodinných príslušníkov pána generála Lučanského, a navyše ste žena, ale vtedy žiadny cit, žiadna empatia u vás nemali miesto, a preto je mi to ľúto, pani poslankyňa, ale ste tá posledná, ktorá môže napríklad mňa moralizovať o tom, že chceme priviesť rozvrat právneho štátu na Slovensku. (Potlesk.)
19. schôdza NR SR - 14.deň - B. popoludni
Dátum: 2024-10-03
Poslanec: Kéry, Marián (SMER - SD)
Druh vystúpenia: Vystúpenie s faktickou poznámkou

54. Pán poslanec Dostál, musím súhlasiť s vami, že skupiny priateľstva by nemali a ich kreovanie trvať tak dlho, ako to trvá nám vo vládnej koalícii. Na druhej strane ja si ctím politické dohody. Vy ste veľmi skúsený parlamentár na to, aby ste vedeli, že kreovanie skupín priateľstva sa nerobí predložením pozmeňujúceho a doplňujúceho návrhu, ale je na to určitý postup. Ale máme tu 13 skupín priateľstva, z toho sedem predsedov budú obsadzovať poslanci vládnej koalície a šesť poslancov a poslankýň je z radov opozície. Ja by som vám chcel pripomenúť iné, či sa pamätáte, v minulom volebnom období, či ste jednak boli k nám takto naklonený priaznivo, a že ste dali opozícii taký počet predsedov skupín priateľstva, ako by si zaslúžila? Lebo ja si pamätám, že nás vtedajší kolega Ľuboš Blaha, že ste ho nechceli akceptovať ani za predsedu skupiny priateľstva, čo som považoval za veľmi hrubý zásah do fungovania parlamentnej demokracie. Takže tento návrh, ktorý tu je, sa zrodil na základe politických dohôd a absolútnym spôsobom rešpektuje prerozdelenie mandátov v Národnej rade Slovenskej republiky. Verím, že si to zapamätáte aj do budúcna. Ďakujem.
19. schôdza NR SR - 5.deň - A. dopoludnia
Dátum: 2024-09-18
Poslanec: Kéry, Marián (SMER - SD)
Druh vystúpenia: Vystúpenie v rozprave

2. Ďakujem za slovo. Vážený pán predsedajúci, panie poslankyne, páni poslanci, dovoľte, aby som predniesol pozmeňujúci a doplňujúci návrh k tomuto bodu programu. Na úvod chcem povedať, že už pred istým časom sme tu v Národnej rade slovenskej republiky na základe politických dohôd kreovali zloženie výborov Národnej rady Slovenskej republiky a takisto vymenovanie stálych delegácií, ktoré nás zastupujú na významných európskych organizáciách. Pred istým časom sa konali voľby do Európskeho parlamentu, podpredseda Národnej rady Ľuboš Blaha, ktorý bol zvolený za predsedu delegácie Národnej rady si už neuplatňuje mandát v Národnej rade, a preto treba pristúpiť k zmenám. A preto mi dovoľte, aby som prečítal pozmeňujúci a doplňujúci návrh poslanca Národnej rady Slovenskej republiky Mariána Kéryho k návrhu na zmeny v zložení výborov Národnej rady slovenskej republiky a vymenovanie vedúcej stálej delegácie Národnej rady, tlač 480. Bod C. sa mení a dopĺňa a vrátane nadpisu znie nasledovne: "C. vymenúva poslanca Pavla Gogu (SMER – sociálna demokracia) za vedúceho Stálej delegácie Národnej rady Slovenskej republiky v Parlamentnom zhromaždení Rady Európy a poslankyňu Zuzanu Plevíkovú (SMER – sociálna demokracia) za náhradníčku Stálej delegácie Národnej rady Slovenskej republiky v Parlamentnom zhromaždení Rady Európy." Názov sa primerane upraví a zmení. Pán predsedajúci, skončil som, ďakujem.
20. schôdza NR SR - 1.deň - B. popoludní
Dátum: 2024-09-12
Poslanec: Kéry, Marián (SMER - SD)
Druh vystúpenia: Vystúpenie s faktickou poznámkou

154. Pán poslanec Mikloško, rodinu Mikloškovú si veľmi vážim, dokonca s vašimi bratmi Mariánom a Jozefom si tykám a keď sa stretneme, vždy sú to veľmi príjemné rozhovory o vážnych veciach a Jozef i Marián vedia aj dobre odľahčiť dobrým humorom. Budem reagovať na to, že ste veľa hovorili o bývalom režime. Ja som mal v roku 1989 jedenásť rokov, ale s rukou na srdce si dovolím tvrdiť, že v bývalom režime zďaleka nie všetko bolo zlé. A čo by sme dali v dnešnej dobe za zdravotníctvo a školstvo, keď odhliadneme od tých nánosov ideológie, aby bolo také, ako pred rokom 1989. Každá doba prináša krivdy, pán poslanec, dokonca aj presvedčení komunisti skončili vo väzení a mnohí dokonca na šibenici. Tí, ktorí riskovali svoje životy počas povstania. Spomeniem partizánskeho veliteľa Viliama Žingora. Ja by som teraz chcel povedať, že svätý Ján Pavol II., bývalý pápež povedal, že komunizmus je silný nepriateľ katolíckej cirkvi, ale zároveň jedným dychom dodal, že ešte väčším nepriateľom je liberalizmus. A mrzí ma, že dlhoročný kresťanský demokrat dnes vidí spojenectvo s ideológiou liberalizmu a je mu bližšia ako nejaká iná ideológia a z toho mi je naozaj veľmi ľúto. (Potlesk.)
14. schôdza NR SR - 2. deň - A. dopoludnia
Dátum: 2024-05-22
Poslanec: Kéry, Marián (SMER - SD)
Druh vystúpenia: Vystúpenie s faktickou poznámkou

62. Z každého rožku trošku. Tak by sa dalo nazvať vaše vystúpenie, pán poslanec. Hneď na úvod. Viackrát ste počas vášho vystúpenia hovorili o tom, že ja bliakam. No, ja si vyprosím, aby ste mi vy hovorili, že ja bliakam. Ja sa vyjadrujem slušne, vecne, argumentačne. Ak vo vašej optike ja bliakam, potom ako sa správate vy, pán poslanec? Veľmi krátko a telegraficky. Po prvé. Uviedli ste príklad z obdobia Vladimíra Mečiara, ale zavádzali ste a klamali ste, keď ste spomenuli ako Vladimír Mečiar verbálne zaútočil na jedného redaktora. Ja si to dobre pamätám. Bol to český redaktor, ale viete, kde mu kládol otázku tento redaktor? Na pohrebe Jána Duckého. Je normálne, aby sa nejaký moderátor pýtal na pohrebe nejakého politika? Je to absolútne za čiarou. Ďalšia vec, či sa budete vyhovárať a budete hovoriť, ako chcete, že to bola dobrá myšlienka. Bolo to absolútne zlé rozhodnutie, že sa zrušili koncesionárske poplatky a tam sa vlastne začalo zoštátnenie verejnoprávnej RTVS. Pred chvíľou veľmi dobre reagoval na vaše vystúpenie kolega Farkašovský. Mňa vôbec nezaujíma, či moderátor je konzervatívny, liberálny, aký má názor. Ale keď niekto sleduje politickú diskusiu, tak nemôže zistiť po piatich minútach sledovania tejto relácie, na ktorej strane je daný moderátor. A na záver také odporučenie. Hovorili ste o tom, že ste aj katolík, aj liberál. Ja vám hovorím, že buď ste zlý katolík, alebo ste zlý liberál. (Potlesk.)
39. schôdza NR SR - 13.deň - B. popoludní
Dátum: 2025-09-29
Poslanec: Karas, Daniel (SMER - SD)
Druh vystúpenia: Vystúpenie s faktickou poznámkou

Ďakujem za slovo, pán predsedajúci. Ivo, robíš celý život v rámci vodohospodárstva, odpadov a tejto tematiky, o ktorej sa dnes diskutuje, a ku ktorej si aj vystúpil vo ústnej rozprave. Myslím si, že väčšieho odborníka tu neni v tejto sále, ako si ty a pekne si to presne pomenoval. Tu bolo vidno presne tú odbornosť, keď sa chytí odborník svojho slova a nie ako tu kolegovia z opozície, že si to zobrali za pekný marketingový ťah, lebo momentálne je to pekné a pritom sami dobre vedia, že tá kanalizácia sa nebude dať vybudovať ani za 15, ani za 20, ani za 30 rokov. Ja by som im prijal, ak by to vybudovali za 5 rokov. Ale žiaľbohu, je to pekne marketingovo povedané, sme tu pekne, porovnávame sa tu s dvoma pohlaviami, lebo to momentálne ich veľmi škrie. Ale ostatná odbornosť im úplne v tomto uniká. Ďakujem.
39. schôdza NR SR - 12.deň - A. dopoludnia
Dátum: 2025-09-26
Poslanec: Karas, Daniel (SMER - SD)
Druh vystúpenia: Vystúpenie v rozprave

... a čestne, nemuseli by sme dnes zapĺňať diery v rozpočte a hľadať zdroje tam, kde by už dávno mali byť. Dovoľte mi preto položiť, vážení kolegovia, priamu otázku. Pán Šimečka, máte pri pohľade na tieto podozrenia čisté svedomie? Nevadí vám, že mnohé z projektov, pri ktorých dnes vidíte pochybné čerpanie eurofondov, sú spájané s organizáciami a ľuďmi z vášho okolia a vašej rodiny? Ak má mať politika na Slovensku úroveň a kultúru, je namieste, pán Šimečka, aby ste zvážili svoje zotrvanie vo funkcii predsedu poslaneckého klubu Progresívneho Slovenska a vyvodili ste politickú zodpovednosť. Takisto by som chcel zdôrazniť, že niektoré prípady podozrivého čerpania eurofondov už preverujú príslušné orgány vrátane Európskej prokuratúry, ktorá má kompetenciu vyšetrovať podvody s prostriedkami Európskej únie. To je dôkaz, že nejde o politické výmysly, ale o vážne podozrenia, ktoré si vyžadujú aj medzinárodnú kontrolu. Nedá mi a nemôžem obísť ani správanie médií, keď ide o vládnu koalíciu, médiá vedia celé dni rozoberať každý jeden detail, nás poslancov koalície naháňajú po chodbách po parlamente ako také zduté kravy, a keď však ide o kauzy spojené s mimovládkami a menami z okruhu Šimečkovcov, zrazu tu zavládne ticho. Médiá a žiadne iné, žiadne iné, žiadni iní redaktori a ľudia, ktorí patria do médií, zrazu zmiznú z parlamentu. Je to veľmi zaujímavé. Zdá sa sa, zdá sa teda, že Šimečkovci sú v médiách chránení viac než medvede v Tatrách. Takýto dvojaký meter je neprijateľný a podkopáva dôveru verejnosti a objektívnosti. Preto, práve preto podporujem vykonanie nadrezortného auditu všetkých dotácií a grantov v roku 2020 a 2024. Je potrebné zistiť, kde sa peniaze stratili, identifikovať konkrétne zodpovedné osoby, neoprávnene vyplatené prostriedky vymôcť späť do štátneho rozpočtu a nastaviť nové pravidlá krížovej kontroly, aby sa podobné plytvanie už nezopakovalo. Audit musí byť nezávislý, transparentný a jeho výsledky musia byť zverejnené. A ešte jeden odkaz na záver smerom k pánovi Šimečkovi a jeho politickému tímu. Pán Šimečka, ak chcete, aby občania znovu verili politike, musíme práve začať od vás. Od tých, ktorí dnes hovoria o transparentnosti a čestnosti. Nedá sa hlásať hodnoty a zároveň mlčať, keď sa vynárajú podozrenia z nehospodárneho nakladania s eurofondami v organizáciách z vašeho okolia. Preto sa vás pýtam, máte čisté svedomie, keď sa hovorí o tom, že eurofondy, ktoré mali slúžiť ľuďom, končili v projektoch blízkej vašej rodine? Nezdá sa vám, že by ste mali ísť príkladom a ukázať občanom, že politika sa dá robiť čestne, a to tak, že postavíte pred verejnosť a poviete celú pravdu? Ak má Progresívne Slovensko ambíciu byť stranou novej politickej kultúry, potom je čas prestať mlčať, pán Šimečka, prevziať politickú zodpovednosť, očistite si svoje meno aj svojej strany. Slovensko nepotrebuje lídrov ako ste vy, pán Šimečka, ktorí sa skrývajú za médiá a čakajú, že kauzy vyšumia. Slovensko potrebuje lídrov, ktorí majú svedomie, odvahu a charakter. Ďakujem pekne. (Potlesk.)
39. schôdza NR SR - 9.deň - A. dopoludnia
Dátum: 2025-09-23
Poslanec: Karas, Daniel (SMER - SD)
Druh vystúpenia: Vystúpenie s faktickou poznámkou

Ďakujem pekne za slovo, prepáč pán kolega, ale hovoríš tu o genocíde živnostníkov. Sám dobre sa vyznáš v číslach. My sme dali, keď sa o tom bavíme, tak na 100 tisíc 15 % dane a za vašej vlády, vlastne nielen my, ale aj SNS takisto sme pomohli živnostníkom a za vašej vlády ste vy v podstate dávali od 50 tisíc. 50 tisícovú hranicu do 100 tisíc a zdaňovali ste 21 % dane. Čiže treba si to pozrieť, že my máme 15 % a vy ste ich zdaňovali 21 %. ===== takisto sme pomohli živnostníkom a za vašej vlády ste v podstate dávali 50-tisíc, od 50-tisíc, 50-tisícovou hranicou do 100-tisíc a zdaňovali ste ju 21 percentami. Čiže treba si to pozrieť, že my máme 15 % a vy ste ich zdaňovali 21 percentami.
9. schôdza NR SR - 10.deň - B. popoludní
Dátum: 2024-02-15
Poslanec: Kalivoda, Peter (HLAS - SD)
Druh vystúpenia: Vystúpenie v rozprave

131. Ďakujem pekne, pán predsedajúci. Takže ešte raz, vážený pán predsedajúci, kolegyne, kolegovia, dovoľte mi, aby som vás oboznámil so zápisnicou o výsledku verejného hlasovania o návrhu na voľbu člena Rady Rozhlasu a televízie Slovenska v oblasti ekonómie, ktoré sa konalo 15. februára 2024. Na verejné hlasovanie o návrhu na voľbu člena Rady Rozhlasu a televízie Slovenska v oblasti ekonómie bolo vydaných a poslanci si osobne prevzali 130 hlasovacích lístkov, teda na voľbe bolo prítomných 130 poslancov. Po vykonaní verejného hlasovania overovatelia Národnej rady Slovenskej republiky spočítali hlasy a zistili, že vo verejnom hlasovaní o návrhu na voľbu člena Rady Rozhlasu a televízie Slovenska v oblasti ekonómie všetci poslanci odovzdali hlasovacie lístky. Zo 130 odovzdaných hlasovacích lístkov boli 3 neplatné a 127 platných. Podľa platných hlasovacích lístkov overovatelia zistili, že – za Lujzu Oravcovú hlasovalo za 50 poslancov, proti 51, zdržalo sa 26 poslancov; – za Tatianu Strempekovú Tomanovú hlasovalo za 76 poslancov, proti 35 poslancov, zdržalo sa hlasovania 16 poslancov. Na voľbu člena Rady Rozhlasu a televízie Slovenska je potrebný súhlas nadpolovičnej väčšiny prítomných poslancov. Overovatelia konštatujú, že vo verejnom hlasovaní bola za členku Rady Rozhlasu a televízie Slovenska v oblasti ekonómie zvolená pani Tatiana Strempeková Tomanová. Pán predsedajúci, skončil som.
9. schôdza NR SR - 10.deň - B. popoludní
Dátum: 2024-02-15
Poslanec: Kalivoda, Peter (HLAS - SD)
Druh vystúpenia: Vystúpenie v rozprave

129. Ďakujem pekne. Vážený pán predsedajúci, vážené kolegyne, kolegovia, dovoľte mi, aby som vás mohol oboznámiť so zápisnicou o výsledku verejného hlasovania o návrhu na voľbu členov, člena Rady Slovenského pozemkového fondu navrhnutých Výborom Národnej rady Slovenskej republiky pre pôdohospodárstvo a životné prostredie, ktoré sa konalo 15. februára 2024. Na verejné hlasovanie o návrhu na voľbu členov Rady Slovenského pozemkového fondu navrhnutých Výborom Národnej rady Slovenskej republiky pre pôdohospodárstvo a životné prostredie bolo vydaných a poslanci si osobne prevzali 130 hlasovacích lístkov, teda na voľbe bolo prítomných 130 poslancov. Po vykonaní verejného hlasovania overovatelia Národnej rady Slovenskej republiky spočítali hlasy a zistili, že vo verejnom hlasovaní o návrhu na voľbu členov Rady Slovenského pozemkového fondu navrhnutých Výborom Národnej rady Slovenskej republiky pre pôdohospodárstvo a životné prostredie odovzdali hlasovacie lístky 130 poslanci. Zo 130 odovzdaných hlasovacích lístkov bolo 8 neplatných a 122 platných. Podľa platných hlasovacích lístkov overovatelia zistili, že za: – po prvé, František Antonič hlasovalo za 76, proti 32, zdržalo sa hlasovania 14 poslancov; – číslo 2, za Kamil Boroš hlasovalo za 79, proti 29, zdržalo sa 14 poslancov; – za Emila Ďurovčíka hlasovalo za 77 poslancov, proti 30, zdržalo sa 15 poslancov; – za Jána Marosza hlasovalo za 12 poslancov, proti 78 poslancov, zdržalo sa 32 poslancov; – za Petra Polláka hlasovalo 12 poslancov, proti 77 poslancov, zdržalo sa 33 poslancov; – za Vandu Rogovskú hlasovalo za 39 poslancov, proti 50 poslancov, zdržalo sa 33 poslancov; – za Lenku Stančíkovú hlasovalo za 77 poslancov, proti 31 poslancov, zdržalo sa 14 poslancov – a za Janu Štilichovú hlasovalo za 88 poslancov, proti 24 poslancov, zdržalo sa 10 poslancov. Na voľbu člena Rady Slovenského pozemkového fondu je potrebný súhlas nadpolovičnej väčšiny prítomných poslancov. Overovatelia konštatujú, že vo verejnom hlasovaní boli za členov Rady Slovenského pozemkového fondu navrhnutých Výborom Národnej rady Slovenskej republiky pre pôdohospodárstvo a životné prostredie zvolení nasledujúci poslanci, nasledujúci kandidáti: Jana Štilichová, Kamil Boroš, Emil Ďurovčík, Lenka Stančíková, František Antonič. Pán predsedajúci, skončil som s týmto bodom.
9. schôdza NR SR - 10. deň - A. dopoludnia
Dátum: 2024-02-15
Poslanec: Kalivoda, Peter (HLAS - SD)
Druh vystúpenia: Vystúpenie v rozprave

24. Ďakujem pekne, pán predsedajúci. Ja by som možno chcel poprosiť aj kolegov, kolegov z Progresívneho Slovenska, aby sme nerobili len kritiku pre kritiku. Ja naozaj na tomto návrhu zákona nevidím, nevidím nič zlé, práve naopak, ja si myslím, že by nám všetkým malo záležať na tom, aby kultúrne pamiatky nekončili v rukách iných krajín, tak ako sa to dnes deje na juhu Slovenska. A ja dokonca, ten, kto zažil negociáciu s ministrom financií a s ministerstvom financií v nejakej forme, tak vie, že tých 30 dní je na to naozaj objektívne málo, a dokonca ja si myslím, že aj 60 dní je taká hraničná lehota a ja osobne by som si vedel predstaviť aj, aj 90-dňovú túto lehotu, ale tak to už je len, len možno môj názor, predkladateľ zrejme má dôvody, pre ktoré túto, túto lehotu navrhol. Ale naozaj, skúsme sa rozprávať vecne o takýchto veciach. A predsa na tom, aby kultúrne pamiatky zostávali v rukách Slovenskej republiky, nám musí záležať všetkým rovnako, či sme z takej politickej strany, alebo z takej. Ďakujem pekne.
9. schôdza NR SR - 8.deň - A. dopoludnia
Dátum: 2024-02-13
Poslanec: Kalivoda, Peter (HLAS - SD)
Druh vystúpenia: Vystúpenie s faktickou poznámkou

63. Ďakujem pekne, pán predsedajúci. Pán minister, myslím si, že návrh zákona, ktorý si predložil Národnej rade, má šancu skvalitniť podnikateľské prostredie. Rovnako oceňujem kvalifikovanú diskusiu tých kolegov, ktorí naozaj, naozaj teda dávajú kvalifikované návrhy. Len sa mi zdá veľmi farizejské zo strany OĽANO, keď hovorí o tom, o tom, čo by sa ešte všetko dalo, čo ešte viacej by sme tým ľuďom mohli dať. A ty si to veľmi správne, pán minister, povedal, v akom stave si našiel verejné financie a štátny rozpočet po ich triapolročnom bačovaní. Ale myslím si, že by si to mal zdôrazňovať ešte viac. Ak by som ťa mohol pekne poprosiť, mohol by si pripraviť nejaký súhrnný materiál toho všetkého, čo si, čo si v tom štátnom rozpočte na tom ministerstve financií po predchádzajúcich vládach Igora Matoviča našiel. A myslím si, že by to stále za to nielen prečítať to v pléne, ale zverejniť to, aby to aj široká verejnosť vedela a chápala, čo, aké sú teraz tvoje možnosti a čo si môžeš dovoliť. Ďakujem pekne.
9. schôdza NR SR - 5. deň - A. dopoludnia
Dátum: 2024-02-07
Poslanec: Kalivoda, Peter (HLAS - SD)
Druh vystúpenia: Vystúpenie s faktickou poznámkou

70. Ďakujem pekne, pán predseda. Pán minister, ja ti sa chcem veľmi pekne poďakovať za tú tvoju obsiahlu odpoveď, ktorá ale, mám obavu, padla, nepadla na úrodnú pôdu, pretože tu ani veľmi nejde o to, a všetci to za tie týždne a mesiace tejto dlhočiznej debaty vidíme, tu nejde o to, že by niekoho zaujímali reálne veci, ktoré sú uvedené v tejto novele Trestného zákona. Tu ide o to burcovať ľudí, burcovať národ, dostať ho na námestia a držať túto emóciu, negatívnu, aspoň do prezidentských volieb. Toto je jediný účel, jediný cieľ, ktorý, o ktorý tu opozícii ide, a som o tom hlboko presvedčený, nikto ma nepresvedčí o opaku. Poznám ťa roky rokúce, pán minister, poznám ťa ako slušného človeka, ako odborníka, roky som s tebou spolupracoval, čiže ja nemám absolútne žiadnu pochybnosť o tom, že to, čo si spracoval a čo nám tu predkladáš, si so svojimi ľuďmi a so svojim tímom spolupracovníkov urobil naozaj podľa svojho najlepšieho vedomia a svedomia a odborne veľmi kvalitne. A pokiaľ kolegovia vytrhávajú nejaké parciálne paragrafy alebo trestné činy a na tie sa ťa pýtajú, no veď tak to je také, až by som povedal, smiešne. Myslím si, že to tvoje zdôvodnenie zákona ako celku bolo postačujúce, ak by teda nejaký prejav mal byť vysielaný v tých televíznych novinách, tak minimálne nejaké výňatky z tohto tvojho, aby aj verejnosť pochopila, o čo naozaj ide. Ďakujem pekne.
9. schôdza NR SR - 2.deň - B. popoludní
Dátum: 2024-02-01
Poslanec: Kalivoda, Peter (HLAS - SD)
Druh vystúpenia: Vystúpenie v rozprave

54. Ďakujem pekne, pán predseda. No ja som chcel ešte na tú prvú časť, tú emotívnejšiu, zareagovať pána poslanca. On sa tu odvolával na naše svedomie a mal také narážky, že čo za tie hlasovania naše dostávame. No ja vám môžem povedať, pán poslanec, že ja okrem výplaty od Národnej rady určite nič. Ale možno by bolo zaujímavé dozvedieť sa, čo tí vaši poslanci, keď ste, keď ste vládli, za tie často veľmi kontroverzné hlasovania dostávali. Je dosť možné, že sa to časom aj dozvieme a možno to bude veľmi zaujímavé. Ďakujem pekne.
6. schôdza NR SR - 7. deň - A. dopoludnia
Dátum: 2023-12-15
Poslanec: Kalivoda, Peter (HLAS - SD)
Druh vystúpenia: Vystúpenie s faktickou poznámkou

164. Ďakujem pekne, pán predsedajúci. Ja len kratučko, aby som nezdržiaval túto ctenú diskusiu, ale predsa len mi nedá, pani kolegyňa Gažovičová, na vás zareagovať. Pozastavili ste sa vo svojom príspevku nad tým, že vláda, konkrétne myslím, že ste spomínali pána ministra Tarabu, vymenila nejakého štátneho úradníka. A čo robila predtým predchádzajúca vláda? Prednostov okresných úradov vymenila šmahom ruky. Na ministerstve životného prostredia konkrétne vymenil všetkých generálnych riaditeľov pán minister Budaj, niekoľkých dokonca aj viackrát za sebou. A nepočul som vás ani teraz, ani v minulosti, že by ste to tu vašim kolegom a novým mentorom z OĽANO kedykoľvek vyčítali. (Reakcia z pléna.) Nepamätám si to naozaj. Skúste preto možno merať rovnakým metrom. Ďakujem pekne.
6. schôdza NR SR - 3. deň - A. dopoludnia
Dátum: 2023-12-08
Poslanec: Kalivoda, Peter (HLAS - SD)
Druh vystúpenia: Vystúpenie s faktickou poznámkou

142. Ďakujem pekne, pán predsedajúci. Pán kolega Hlina, možno ste v tom vašom vystúpení povedali aj niečo zmysluplné, ale, žiaľ, tá forma prekryla samotný obsah, takže neviem to posúdiť úplne, úplne presne. Nuž a čo sa týka tomu, toho vykrikovania, vyvreskovania, ja to takto kľudne pomenujem, tak myslím si, že tu sedíte v tej sále rovnako, ako tu sedím aj ja a ako tu sedíme aj ostatní kolegovia, a počujete tu nielen tie výkriky, nielen to vykrikovanie, ziapanie, ale aj ten slovník, napríklad pred chvíľočkou kolega, ktorý hovoril, či už opice, chalankovia, vláda podvodníkov, nuž toto vám nepripadá ako cirkus? A myslím si, že to je ešte veľmi, veľmi slušné slovo. Ďakujem pekne.
6. schôdza NR SR - 1.deň - B. popoludní
Dátum: 2023-12-06
Poslanec: Kalivoda, Peter (HLAS - SD)
Druh vystúpenia: Vystúpenie s faktickou poznámkou

149. Ďakujem pekne, pán predsedajúci. Pani kolegyňa, mne to príde, nehnevajte sa na mňa, trošku cynické z vašej strany, keď hovoríte o tom, že nie je potrebné skrátené legislatívne konanie, že nehrozia škody. Nuž, škody na ľudských životoch, ktoré hrozia vďaka tomu, že by boli ohrozené milióny z eurofondov, ako nám to referoval aj pán štátny tajomník, štátny tajomník na výbore, sú podľa mňa dôvodom, pre ktorý skrátené legislatívne konanie by malo teda byť, tak ako nám to bolo prezentované, a ja ho v každom prípade podporujem. Ak už chcete niekomu, niekomu nadávať, alebo na niekoho sa sťažovať, tak si zoberte skôr na mušku predchádzajúce vedenie envirorezortu, kedy napríklad už vrakunskú skládku, čo sa teda aj mňa ako Bratislavčana osobne dotýka, sme dávno mohli mať zlikvidovanú. Dávno mohla byť uzavretá a už tento problém sme vôbec nemuseli riešiť. A desiatky miliónov, ktoré na to boli určené, nemuseli prepadnúť. Takže skúste sa, prosím, na to pozrieť očami ľudí, ktorí žijú v okolí týchto environmentálnych záťaží, či už sú to, či už je to Predajná, či je to vrakunská skládka, alebo Chemko Strážske a ďalšie, ďalšie stovky záťaží. Takže, pán minister, naopak, ja vám držím palce, verím, že sa vám podarí tento proces konečne rozbehnúť a preto aj podporím tento váš návrh. Ďakujem.